‎ผู้ชนะเป็นเจ้าภาพจัดฟุตบอลโลกปี 2022 คือ…
‎กาตาร์
‎(กาตาร์)
‎วันนี้สหรัฐฯ พ่ายแพ้ในการเสนอตัว ‎เป็นเจ้าภาพฟุตบอลโลก
‎ซึ่งเป็นการแข่งขันกีฬารายการที่ใหญ่ที่สุดในโลก
‎กาตาร์ เอมิเรตทะเลทราย
‎เอาชนะออสเตรเลีย ญี่ปุ่น ‎เกาหลีใต้และสหรัฐอเมริกาไปได้
‎ประธานาธิบดีโอบามากล่าวว่า ‎นี่เป็นการตัดสินใจที่ผิดของคณะผู้จัดงาน
‎ที่เลือกกาตาร์แทนที่จะเป็นสหรัฐฯ
‎คนทั้งโลกตกใจมากที่กาตาร์ 2022 ชนะ
‎แต่พวกเขาชนะได้ยังไง ‎คือแบบมันเกิดขึ้นได้ยังไง
‎ค่าเฉลี่ยอุณหภูมิสูงสุดในเดือนมิถุนายน ‎และกรกฎาคมช่วงที่จัดแข่งคือ 41 องศา
‎ไม่มีใครคาดคิด ‎เมื่อนำไปเทียบกับสหรัฐอเมริกาและญี่ปุ่น
‎และรายงานทางเทคนิค ‎ในการเสนอตัวก็ค่อนข้างแย่
‎กาตาร์ถูกจัดอันดับว่า "มีความเสี่ยงสูง"
‎แต่ข้อตกลงหลังฉากทำให้ทุกอย่างลงตัว
‎ถ้าว่ากันตามจริงแล้ว
‎ข้อเสนอที่ดีที่สุด ‎ในการจัดฟุตบอลโลกปี 2022 คือของสหรัฐฯ
‎ผมตกใจและผิดหวัง
‎แต่ปฏิกิริยาที่เกิดขึ้นทันทีในตอนนั้นของผม ‎คือพวกเขาจ่ายเงินซื้อ
‎ถ้าฟีฟ่าทุจริตก็ควรถูกเปิดโปง
‎และผมคิดว่าการตัดสินใจในวันนี้ ‎จะยังกระหึ่มไปอีกนาน
‎เหตุผลที่ทำไมต้องเป็นกาตาร์อธิบายยากมาก
‎สำหรับฟีฟ่านี่คือหายนะ และมัน…
‎โดยเฉพาะในช่วงที่ฟีฟ่า ‎กำลังถูกเพ่งเล็งเรื่องสินบน
‎- คุณแบลตเตอร์ ‎- คุณแบลตเตอร์
‎คุณแบลตเตอร์
‎แล้วคณะกรรมการบริหาร ‎ก็ยังเลือกโหวตให้กาตาร์อีก
‎ดังนั้นผมจึงพูดเสมอว่า
‎เวลาคุณโทษกาตาร์ที่ได้เป็นเจ้าภาพฟุตบอลโลก
‎คุณต้องโทษฟีฟ่ามากกว่า ‎เพราะฟีฟ่าคือระบบที่เลือกกาตาร์เข้ามา
‎ระบบคือฟีฟ่า
‎ทำไมต้องเป็นกาตาร์
‎ทำไมต้องไปเล่นในประเทศที่ร้อนขนาดนั้น
‎หรือในประเทศที่จะต้องมานั่งสร้างสนามกีฬา
‎ทำไมถึงต้องเป็นประเทศเล็ก
‎ที่มีทีมที่อันดับโลกต่ำมากแบบนี้
‎ถ้าถามถึงเรื่องสภาพการทำงาน
‎สิทธิมนุษยชน ‎แฟนๆ ชาวยุโรปจะไปถึงที่นั่นไหวไหม โน่นนี่นั่น
‎ผมก็เลยตกใจมากเหมือนคนอื่นๆ
‎(เงินไม่ใช่ปัญหา.. ความร้อนต่างหาก)
‎ฉันคิดว่าพวกเขาคงไม่คาดคิดว่าสื่อทั่วโลก
‎ปฏิกิริยาของทั้งโลกจะเลวร้ายต่อพวกเขาขนาดนี้
‎(รัสเซีย หายนะ)
‎พวกเขาโดนกระแสตีกลับอย่างหนักหน่วง ‎หลังได้เป็นเจ้าภาพ
‎ตอนที่เราชนะ ผมดีใจและปลาบปลื้มมาก
‎แต่แค่แป๊บเดียว ‎ผมก็ต้องเจอกับภาวะเครียดจัดมากอยู่พักนึง
‎มันเป็นการโจมตีที่โหดร้ายมาก
‎การโจมตีพุ่งเป้ามาที่เรา ‎การโจมตีพุ่งเป้าไปที่ฟีฟ่า
‎โจมตีมาอย่างที่ไม่เคยมีมาก่อน ‎ทั้งซ้ายขวาหน้าหลัง
‎ใส่เรา ใส่ประเทศเรา คำต่างๆ ที่เอามาใช้
‎เฉียดๆ จะเป็นการเหยียดผิวมาก
‎สาหัสจริงๆ ครับ
‎ก่อนอื่น ในนามของคนนับล้าน ‎ที่อาศัยอยู่ที่ตะวันออกกลาง
‎ขอขอบคุณ
‎ขอบคุณฟีฟ่าที่เชื่อว่าการขยายเกมนี้ ‎ไปสู่ตะวันออกกลาง
‎และนำมันมาสู่ภูมิภาคของเรา ‎สู่บ้านของเรา คือสิ่งที่ควรทำ
‎เราจะไปตะวันออกกลาง
‎เราจะไปที่โลกอาหรับ
‎เราจะไปสู่โลกอิสลาม
‎นี่คือการพัฒนาฟุตบอล อย่ามาพูดเรื่องเงิน
‎เรื่องนี้ไม่เกี่ยวกับเงิน
‎ผมขอพูดว่าการตัดสินใจ ‎ที่มีเรื่องการเมืองเข้ามาครั้งแรก
‎คือการเลือกจัดฟุตบอลโลกที่กาตาร์
‎ซึ่งไม่ได้เป็นดั่งใจผม ‎ที่อยากให้สหรัฐอเมริกาได้ไป
‎ขณะที่ผมกำลังจะลงคะแนนให้กาตาร์
‎แบลตเตอร์ก็มาหาผม
‎"ผมอยากให้คุณโหวตให้อเมริกา ‎อย่าโหวตให้กาตาร์"
‎คุณคิดว่ามันสมควรไหม ‎ที่คนเป็นประธานจะลดตัวมาทำอะไรแบบนี้
‎ผมไม่ตอบ เขาเดินออกไป
‎ผมโหวตให้กาตาร์ แล้วกาตาร์ก็ชนะ
‎เซปป์ถูกสมาชิกตัวเป้งๆ ‎ของเอ็กซ์โคฟีฟ่าต้อนจนจนมุม
‎เรามีระดับหัวหน้าของสมาพันธ์ต่างๆ
‎อิสซา ฮายาตูในส่วนของพวกแอฟริกา
‎มิเชล พลาตินี่ในส่วนของยูฟ่า
‎เรามีแจ็ค วอร์เนอร์ในส่วนของคอนคาแคฟ
‎แล้วก็มีด็อกเตอร์เลออซในส่วนของคอนเมบอล
‎แล้วก็บิน ฮัมมัมจากกาตาร์
‎เขาเป็นประธานสมาพันธ์ฟุตบอลเอเชีย
‎พวกเขาประกาศสนับสนุนกาตาร์
‎ตอนนั้นในเอ็กซ์โคมีสมาชิกคอนคาแคฟสามคน
‎และสันนิษฐานกันว่าทั้งสามคน ‎จะสนับสนุนให้สหรัฐฯ เป็นเจ้าภาพ
‎ดังนั้นชัค เบลเซอร์จึงตกใจสุดขีด
‎เมื่อรู้ว่าแจ็ค วอร์เนอร์ ‎พันธมิตรที่ใกล้ชิดกับเขาที่สุดในฟีฟ่า
‎ไปโหวตให้กับกาตาร์
‎เขารู้สึกเหมือนถูกหักหลัง
‎คุณไม่โหวตให้สมาพันธ์ตัวเองได้ยังไง
‎แต่คนพวกนี้แก่แล้ว ‎การลงคะแนนครั้งหน้าพวกนี้ก็คงไม่อยู่แล้ว
‎ดังนั้นถ้าโหวตสองปีไปทีเดียว ‎พวกเขาจะได้เงินสองเท่า
‎นี่เป็นวันรับทรัพย์ของพวกเขา
‎ตึกระฟ้าเหล่านี้ในโดฮา
‎คือสัญลักษณ์ของการพุ่งทะยานทางเศรษฐกิจ ‎ของเมืองหลวงซึ่งรุ่มรวยจากน้ำมันของกาตาร์
‎และในอีกทศวรรษ ตึกเหล่านี้ ‎น่าจะตระหง่านค้ำอีกหนึ่งที่ยอดนิยมใหม่
‎ซึ่งลุกโหมจากความคลั่งฟุตบอล
‎พูดเจาะจงคือฟุตบอล แต่พูดกว้างๆ คือกีฬา
‎มีส่วนสำคัญตลอดมา ‎ในวัฒนธรรมของเรา ในความมุ่งมาดของเรา
‎ในการใช้มันมาเป็นตัวเร่งปฏิกิริยา
‎มาเป็นสื่อเพื่อผลักดัน ‎เป้าหมายบางอย่างของประเทศ
‎ชาวกาตาร์ได้สร้างอุตสาหกรรมกีฬาขึ้นมา
‎พวกเขาทำในสิ่งที่ ‎ประเทศอื่นทำกันมาหลายสิบปีแล้ว
‎พวกเขาทำให้กีฬา ‎เป็นส่วนหนึ่งของอัตลักษณ์ของชาติ
‎กับกาตาร์ เรากำลังพูดถึงการที่ ‎มันเป็นส่วนหนึ่งของภารกิจในการสร้างชาติ
‎พวกเขาอยากออกจากเงาของซาอุดีอาระเบีย
‎สลักตัวตนที่แตกต่างออกไปให้กับตัวเอง
‎เป็นผู้เล่นในเวทีโลก
‎พวกเขาอยากถูกมองว่าเป็นพลังที่ดีในโลก
‎พวกเขาอยากแสดงให้เห็น ‎ว่าโลกอาหรับสามารถจัดการแข่งขันแบบนี้ได้
‎นำผู้คนมารวมกันได้
‎พวกเขาอยู่ไปทั่ว
‎พวกเขาอยากถูกมองว่า ‎เป็นนายธนาคารแห่งวงการกีฬา
‎ไม่มีอะไรที่จัดขึ้นโดยที่ไม่มีกาตาร์สนับสนุน
‎ตอนที่เปิดให้มีการเสนอตัว ‎เป็นเจ้าภาพปี 2018 และ 2022 ในปี 2009
‎ซึ่งหมายความว่ามีการเปิดทางครั้งสำคัญ
‎และมีโอกาสที่เปิดอยู่
‎นั่นคือตอนที่เราตัดสินใจ ‎ว่าเรามีสิทธิ์ เรามีโอกาส
‎สิ่งที่ทำให้เราอยากเป็นเจ้าภาพฟุตบอลโลก ‎คือความเชื่อในฟุตบอลของเรา
‎การนำฟุตบอลโลกมาที่กาตาร์
‎จะเป็นการนำฟุตบอลโลก ‎มาสู่ตะวันออกกลางเป็นครั้งแรก
‎เราเป็นทีมเสนอตัวที่ยังใหม่
‎เรามีกลุ่มคนที่พูดได้หลายภาษา
‎เราจึงสื่อสารกับโลกฟุตบอลได้
‎และเราก็ถ่อมตัว
‎เรารู้ว่าเราเป็นทีมรองบ่อน
‎เรารู้ว่าตอนแรกผู้คนไม่ได้มองว่า ‎เราเป็นคู่แข่งที่น่ากลัวเลย
‎ระหว่างที่เราอยู่ในโดฮา
‎เราสังเกตเห็นอย่างรวดเร็ว ‎ว่านี่เป็นโครงการของรัฐบาล
‎ผ่านทางการจัดฟุตบอลโลก
‎เพื่อให้กาตาร์เป็นศูนย์กลางของโลก
‎มันเป็นโครงการของรัฐ
‎ไม่ใช่โครงการของสหพันธ์ฟุตบอล
‎ผมไม่เคยคิดว่ากาตาร์จะชนะ
‎พวกเขาไม่มีประเพณีฟุตบอล
‎ในรายงาน คะแนนของพวกเขาไม่ได้ดีเลิศ
‎พวกเขาต้องสร้างเมืองขึ้นใหม่
‎สร้างสนามกีฬาขึ้นใหม่ทั้งหมด
‎พวกเขาไม่มีสนามกีฬาเลยสักแห่ง
‎และต้องสร้างโรงแรม ‎ไว้ให้นักท่องเที่ยวและทีมต่างๆ ด้วย
‎แต่สิ่งที่ไม่อาจจัดการได้เลย ‎คือการต้องเล่นในเดือนพฤษภา มิถุนา กรกฎา
‎เราทำรายงาน
‎รายงานนี้จะถูกส่งไปให้พวกเขา
‎สมาชิกเอ็กซ์โคคนไหนจะโทรหาผม ‎ขอให้ผมอธิบายอะไรก็ได้ทั้งนั้น
‎ไม่มีใครโทรหาผมเลย
‎แล้วผมก็ได้ข้อสรุปว่าพวกเขาไม่ได้อ่านครบทุกคน
‎ถ้าพวกเขาไม่สนว่าช่วงสามเดือนนั้นมันเล่นไม่ได้
‎พวกเขาจะสนใจเรื่องสภาพการทำงานไปทำไม
‎มันไม่ใช่ปัญหาเลย
‎(เคปทาวน์ แอฟริกาใต้ ‎ธันวาคม ปี 2009)
‎เราอยู่ที่เคปทาวน์
‎ตอนที่ฟีฟ่าจัดงานฟีฟ่าเลี้ยงมื้อเช้าสื่อ
‎ทุกประเทศอยู่ที่นั่น และสื่อทั้งหมดก็อยู่ที่นั่น
‎และทุกเจ้าที่เสนอตัวได้พื้นที่เท่ากันหมด
‎ทุกเจ้าได้คนละหนึ่งบูธ
‎เรามีสื่ออาหรับที่แวะมาที่บูธเรา แค่เท่านั้น
‎ไม่มีใครมาที่บูธเรา
‎พวกเขามีแวะมารับของที่ระลึก แต่ก็แค่นั้น
‎แล้วก็ท่ามกลางทั้งหลายทั้งปวงนั่น ‎เดวิด เบ็คแฮมเดินเข้ามา
‎คุณจะคิดว่าที่นั่นเกิดแผ่นดินไหว
‎สื่อเริ่มผลักกัน ปีนขึ้นไปบนเก้าอี้ ปีนขึ้นโต๊ะ
‎ทุกคนต่างก็ไปห้อมล้อมพวกเขา
‎ชีคโมฮัมเหม็ด
‎ซึ่งเป็นผู้อำนวยการของทีมกาตาร์ 2022
‎หันมาทางฉันในวันนั้นแล้วพูดว่า
‎"ทำไมคุณทำให้สื่อสนใจผมแบบนั้นบ้างไม่ได้"
‎ฉันพูดไม่ออกเลย ‎เพราะแบบ นี่เดวิด เบ็คแฮมนะ
‎ทุกคนในโลกรู้จักเดวิด เบ็คแฮม
‎ไม่มีใครรู้ว่าเจ้าชายน้อยจากประเทศนี้เป็นใคร
‎ทีมเสนอตัวเล็กมากๆ
‎ไม่มีใครเคยได้ไปดู ‎การแข่งฟุตบอลโลกเลยด้วยซ้ำ
‎ไม่มีใครรู้จักการเมืองในฟีฟ่า
‎ไม่มีใครเคยทำงานด้านกีฬามาก่อนด้วยซ้ำไป
‎คนพวกนี้ไม่มีความรู้ใดๆ ในด้านนี้เลย
‎คนเดียวที่รู้จักการเมืองในฟีฟ่า
‎คือโมฮาเหม็ด บิน ฮัมมัม
‎โมฮาเหม็ด บิน ฮัมมัม ‎เป็นประธานสมาพันธ์ฟุตบอลเอเชีย
‎เขาเป็นสมาชิกเอ็กซ์โคของฟีฟ่า ‎หนึ่งในสมาชิก 24 คน
‎เขาเป็นหนึ่งในบุคคล ‎ที่ทรงอิทธิพลที่สุดในวงการฟุตบอล
‎และเขาเป็นพลเมืองกาตาร์
‎เขาไม่ใช่คนที่ชอบออกมาพูดนัก
‎เขาชอบอยู่เบื้องหลัง
‎เขาชอบเป็นวาทยากรกำกับวง
‎ผมไม่คิดว่าขนาดของกาตาร์
‎และสภาพอากาศของกาตาร์
‎จะเกื้อหนุนต่อความทะเยอทะยานแบบนั้น
‎กับโมฮาเหม็ด บิน ฮัมมัม
‎ใช้เวลานานกว่าเขาจะยอมเข้าร่วม
‎กว่าจะยอมเชื่อและสนับสนุนการเสนอตัวครั้งนี้
‎เรารู้ว่าเขามีวิธี ‎และมีหนทางที่จะทำให้เราชนะได้
‎ถ้าอยากได้ฟุตบอลโลก
‎คุณต้องทำให้สมาชิกเอ็กซ์โคโหวตให้คุณ
‎นั่นคือแผนของพวกเขา
‎เขารู้จักทั้ง 24 คน
‎ข้อหนึ่ง เขาสามารถ ‎ช่วยให้เราเข้าพบทั้ง 24 คนได้
‎สองคือเขาช่วยบอกเราได้ว่า
‎ต้องทำยังไงถึงจะได้ทั้ง 24 เสียง
‎(ลูอันดา แองโกลา ‎สิบเดือนก่อนการโหวต)
‎(แองโกลา 2010)
‎กาตาร์ได้เข้าไปให้การสนับสนุน
‎การประชุมฟุตบอลแอฟริกาที่แองโกลา
‎จุดเปลี่ยนของเราในการเสนอตัวคือที่แองโกลา
‎คือสุนทรพจน์ที่ผมพูด ‎ต่อที่ประชุมซีเอเอฟที่แองโกลา
‎ข้อความที่ผมสื่อไปสะท้านสะเทือนมาก
‎นั่นคือตอนที่ผมคิดว่า ‎ผู้คนเริ่มมองเราเป็นผู้เสนอตัวที่น่ากลัว
‎ไม่ใช่แค่การที่เราสามารถโน้มน้าวสมาชิก ‎คณะกรรมการบริหารทั้งสามคนได้
‎แต่เป็นการที่ทั้งสมาพันธ์แอฟริกา
‎กล่าวขานเรื่องการเสนอตัวของเรา
‎แต่แองโกลานั่นแหละที่เป็นจุดเปลี่ยน
‎เราพักโรงแรมเดียวกัน
‎ฉันได้รับคำสั่งให้ไปช่วยเป็นล่าม
‎ฉันเลยไป ฉันพูดภาษาฝรั่งเศส
‎เราได้รับเชิญเข้าห้องสวีทในเย็นวันนั้น
‎ให้พบกับสมาชิกเอ็กซ์โคทีละคน
‎ฮายาตู อานูมา และอาดามู
‎แล้วเราก็พูดกันถึงแอฟริกาใต้
‎แบบว่าแอฟริกาได้รับโอกาส ‎ให้เป็นเจ้าภาพฟุตบอลโลกยังไง
‎และโลกอาหรับควรได้รับโอกาส ‎ให้เป็นเจ้าภาพฟุตบอลโลกเพราะอะไร
‎จากนั้นฮัสซันก็เสนอเงิน ‎หนึ่งล้านดอลลาร์กับฮายาตู
‎เพื่อให้กับสหพันธ์ฟุตบอล ‎สหพันธ์ฟุตบอลของฮายาตู
‎และเพื่อเป็นการตอบแทน ‎เราต้องการคะแนนเสียงของเขา
‎และ… ฉันจำได้ว่าตอนนั้นมีเสียงหัวเราะ
‎แล้วก็มีคนพูดว่า "แค่นั้นยังไม่พอ"
‎แล้วราคาก็ขึ้นไปที่ 1.5 ล้าน ง่ายๆ แค่นั้นเลย
‎ฉันรู้ว่ามันฟังดูง่ายมาก แต่มันก็ง่ายมากจริงๆ
‎มันก็แค่ "เราจะให้เงินก้อนนี้ ‎ให้สหพันธ์ฟุตบอลของคุณ
‎ส่วนคุณก็โหวตให้เรา"
‎แล้วก็ "ขอบคุณมาก แล้วพบกันใหม่"
‎แล้วเราก็ทำแบบเดียวกันนี้ ‎กับอานูมาและอาดามูทีละคน
‎สรุปคือคืนนั้นมีการเสนอเงิน ‎ให้สมาชิกเอ็กซ์โคคนละ 1.5 ล้านเหรียญ
‎เพื่อแลกกับคะแนนเสียง
‎แล้วมันเป็นอะไรที่… ‎เงินนี่คือตัวเงินจริงๆ หรือแค่คำพูด
‎แค่คำพูดค่ะ ฉันไม่เคยเห็นตัวเงินจริงๆ
‎นั่นคือสิ่งที่ฉันไม่เคยเห็น
‎และมันมีการพูดไว้ชัดเจนว่าเงินจะไปที่ฟุตบอล
‎ไม่มีใครพูดว่า "เงินจะเข้ากระเป๋าคุณ"
‎ฉันต้องย้ำเรื่องนี้ ว่าพูดกันว่าเงินจะไปที่…
‎แต่สุดท้ายไปที่ไหน ฉันไม่รู้เลย ฉันไม่รู้
‎ก่อนที่ฉันจะกลับไปที่ห้องของฉัน
‎ฮัสซันบอกฉันว่า ‎"คุณจะไม่เอาเรื่องนี้ไปพูดกับใครอีก"
‎แล้วฉันก็แบบ "ได้ค่ะ"
‎(ฟีฟ่า ฟุตบอลโลก กาตาร์ 2022)
‎ฉันไม่เคยลืมเรื่องนี้
‎แต่ฉันก็ไม่เคยพูดถึงมันอีกเลยเป็นเวลานานมาก
‎ฉันรู้ว่าเวลาของฉันกำลังนับถอยหลัง ‎แต่ในสายตาฉัน
‎ฉันไม่เคยทำอะไรที่สมควรจะถูกไล่ออก
‎ฉันมีเวลาสามวันให้ออกไปจากกาตาร์
‎เขาว่าฉันตามเกมไม่ทัน
‎เฟดร้าออกไปในเดือนมีนาคมปี 2010
‎แล้วเดือนธันวาคมปี 2010 หลังการโหวต
‎เธอได้คุยกับนักข่าวคนหนึ่ง
‎จากหนังสือพิมพ์อังกฤษ เดอะซันเดย์ไทมส์
‎ซึ่งกำลังตรวจสอบสิ่งที่เกิดขึ้น ‎กับการเสนอตัวเป็นเจ้าภาพฟุตบอลโลก
‎ฉันคุยกับแคลร์ นิวเวลล์
‎แบบไม่เป็นทางการถึงสิ่งที่เกิดขึ้น
‎สิ่งที่ฉันเห็น
‎(ฟีฟ่ากับข้อหารับสินบนครั้งใหม่)
‎เธอเขียนบทความสั้นๆ
‎และนั่นคือตอนที่ทุกอย่างเปลี่ยนไป
‎(ผู้แจ้งเหตุ ‎ข้อตกลงมูลค่า 1.5 ล้านเหรียญ)
‎ฉันได้รับฉายาว่าผู้แจ้งเหตุกาตาร์
‎ไม่มีหลักฐาน เราเคยขอหลักฐานไปแล้ว
‎ชีวิตคนมีหลักการอยู่
‎ว่าคุณคือผู้บริสุทธิ์จนกว่าจะถูกตัดสินว่าผิด
‎ดังนั้นขอเถอะว่าเลิกพูดได้แล้วว่าฟีฟ่าทุจริต
‎ฟีฟ่าไม่ได้ทุจริต
‎ไม่ทุจริตแน่นอน
‎เฟดร้าถูกเปิดเผยว่าเป็นผู้ออกมากล่าวหา
‎แล้วทันใดนั้นฉันก็เริ่มโดนขู่
‎ฉันเริ่มได้รับโทรศัพท์ อีเมล ‎และโซเชียลมีเดียจากใครก็ไม่รู้
‎ฉันกลัวมาก
‎แล้วคุณกลัวใครครับ
‎ทุกคนที่ไม่พอใจในสิ่งฉันพูดออกมา
‎กับพวกที่พยายามครั้งแล้วครั้งเล่าที่จะปิดปากฉัน
‎ฉันโดนเตือนว่า "คุณจะเซ็น ‎คำให้การเป็นลายลักษณ์อักษร
‎ว่าคุณโกหก หรือจะให้เราไล่ฟ้องคุณ"
‎(หลังถูกให้ออกจากงาน ‎รณรงค์เพื่อการเป็นเจ้าภาพฟุตบอลโลก)
‎ผมอยากทราบปฏิกิริยาของคุณ ‎ต่อข้อกล่าวหาเรื่องแองโกลากับของเฟดร้า
‎ส่วนอีกอันคือพาดหัวข่าวของซันเดย์ไทมส์
‎"กาตาร์ซื้อฟุตบอลโลก"
‎แต่ที่ผมอยากรู้ในตอนแรกจริงๆ คือ ‎ปฏิกิริยาของคุณเมื่อคุณเห็นเรื่องเหล่านั้น
‎ปฏิกิริยาของผม โดยเฉพาะเรื่องเฟดร้า
‎คือ… เอาจริงๆ ทั้งสองอย่างมันน่าหงุดหงิดนะ
‎มันน่าหงุดหงิดเพราะมันไม่มีมูลความจริงเลย
‎และมีข้อเท็จจริงที่พิสูจน์ได้ว่ามันเป็นเท็จ
‎ผมเชื่อว่าพวกเขามีการดำเนินการในระดับโลก
‎กับผู้คนเพื่อช่วยให้พวกเขาได้คะแนนเสียง
‎ผมคิดว่าไม่เคยมีใครที่ทำอะไรในระดับนั้นมาก่อน
‎ไม่ว่าคุณจะเรียกว่าทุจริตหรือไม่
‎ผมหมายถึงนั่นเป็นวิธี ‎ที่ธุรกิจระดับนานาชาติเขาทำกัน
‎(ประเทศผู้เสนอตัว กาตาร์)
‎ฟุตบอลโลกที่กาตาร์ ‎จะมอบโอกาสทางการค้าที่เหนือกว่า
‎มีข้อตกลงใหญ่ๆ ที่ทำกันในระดับรัฐบาล
‎อย่างเช่นข้อตกลงน้ำมัน ‎ระหว่างกาตาร์กับประเทศไทย
‎เพราะมีตัวแทนคนไทยอยู่ในเอ็กซ์โคด้วย
‎คำกล่าวอ้างที่ว่า ‎เรื่องนี้เกี่ยวพันกับการเลือกผู้ชนะ
‎ถูกทุกคนที่เกี่ยวข้องออกมาปฏิเสธ
‎และสมาชิกเอ็กซ์โคฟีฟ่าอีกคน ‎มาริออส เลฟการิติส
‎ขายที่ดินบางส่วนให้กาตาร์ในราคา 32 ล้านยูโร
‎เขาพูดเสมอว่านั่นไม่เกี่ยวกับการโหวตของเขา
‎(จ่ายสินบนหลายล้านเพื่อให้กาตาร์ได้ชัย)
‎ประมุขของกาตาร์มาที่บราซิล
‎เขาอยู่ที่นั่นพักหนึ่ง ‎และได้เข้าพบประธานาธิบดีลูลา
‎ที่สนับสนุนกาตาร์ด้วย
‎เราจัดเลี้ยงมื้อเที่ยงที่รีโอเดจาเนโร
‎ที่มาร่วมรับประทานมื้อนั้นก็มี ‎ประมุขกาตาร์ ดร.ฮาเวลันจ์ กับตัวผม
‎พวกเรามีกันแปดหรือเก้าคน
‎นั่นคือตอนที่เราตัดสินใจว่าจะสนับสนุนกาตาร์
‎คนช่วยผม ผมช่วยเขา นั่นเป็นเรื่องปกติ
‎แต่ชีวิตนี้ผมไม่เคยรับสินบนให้ไปทำอะไรเลย
‎ตอนนั้นยังอีกแค่ไม่กี่สัปดาห์ก่อนโหวต ‎มิเชล พลาตินี่ประธานยูฟ่า
‎ผู้ซึ่งมีอิทธิพลมาก
‎ในแง่ของตัวแทนยุโรปในเอ็กซ์โคจะโหวตให้ใคร
‎ไปกินมื้อเที่ยงกับประธานาธิบดีฝรั่งเศส ‎นิโคลัส ซาร์โกซี
‎และลูกชายของประมุขแห่งกาตาร์ ‎ที่ทำเนียบประธานาธิบดีในปารีส
‎(เก้าวันก่อนการโหวต)
‎เขาประหลาดใจที่เห็นว่า ‎คณะผู้แทนกาตาร์ทั้งคณะอยู่ที่นั่น
‎แต่พลาตินี่ไม่ได้รับแจ้งล่วงหน้าเลย
‎ดังนั้นจากที่เขาพูดคือเขาได้รับ "สารซ่อนเร้น"
‎นี่คือคำพูดของเขา
‎จากซาร์โกซี บอกเขาว่าถ้าเขาเลือกกาตาร์
‎แทนอเมริกาจะดีกว่า ‎เพื่อประโยชน์สูงสุดของฝรั่งเศส
‎พลาตินี่ตกหลุมพรางที่ซาร์โกซีวางไว้
‎ซาร์โกซีใช้พลาตินี่เพื่อสื่อกับพวกกาตาร์ว่า
‎"เห็นไหม ฉันมีพลาตินี่อยู่ในกำมือ"
‎"ฝรั่งเศสจะโหวตให้คุณให้ได้จัดบอลโลก"
‎ซึ่งเป็นเรื่องใหญ่มากสำหรับกาตาร์
‎ผมจะเล่าให้ฟังว่าเรื่องเป็นยังไง
‎ตามที่ผมเข้าใจ ‎ฝรั่งเศสจะพอใจถ้าผมโหวตให้กาตาร์
‎ผมเข้าใจนะ แต่ไม่เคยมีใครมาขออะไรผม
‎นิโคลัส ซาร์โกซี ‎ไม่เคยขอให้คุณโหวตให้กาตาร์หรือครับ
‎ไม่ แต่ไม่แน่ว่านั่นอาจเป็นเหตุผล ‎ที่เขาขายคะแนนเสียงผมให้กาตาร์
‎เขาอาจจะรู้อยู่แล้วว่าผมจะโหวตให้กาตาร์
‎เขาถึงขายคะแนนเสียงของผม ‎ให้กาตาร์เพื่อฝรั่งเศส
‎เพื่อจะได้อะไรหลายอย่าง
‎มันน่าคิดมาก
‎ในสิ่งที่เกิดขึ้นหลังพลาตินี่โหวตให้กาตาร์
‎กลุ่มนายทุนของกาตาร์ ‎เข้าไปซื้อทีมปารีแซ็ง-แฌร์แม็ง
‎สโมสรฟุตบอลชั้นนำของปารีส
‎และอัดฉีดเงินที่ไม่รู้ว่ามากเท่าไหร่เข้าไปให้
‎บีอินสปอร์ตส์ซึ่งเป็นช่องกีฬาของกาตาร์
‎ซื้อลิขสิทธิ์รายการฟุตบอลฝรั่งเศส ‎ด้วยเงินมหาศาล
‎และยิ่งไปกว่านั้น
‎ยังมีข้อตกลงทางการค้า ‎ระหว่างกาตาร์กับฝรั่งเศส
‎รวมถึงที่กาตาร์ซื้อเครื่องบินแอร์บัส ‎ของฝรั่งเศสจำนวนมากด้วย
‎การตัดสินใจเหล่านี้ที่นำไปสู่ฟุตบอลโลกที่กาตาร์
‎เกิดขึ้นในระดับที่สูงมากๆ ของการเมือง
‎แต่กาตาร์ปฏิเสธ ‎ว่าไม่มีเรื่องไม่เหมาะไม่ควรใดๆ ทั้งสิ้น
‎การซื้อฟุตบอลโลก ‎การจ่ายเงินให้สมาชิกเอ็กซ์โค
‎คุณทราบข้อกล่าวหาแล้ว คุณรู้ว่ามีอะไรบ้าง
‎ข้อตกลงทางภูมิรัฐศาสตร์ที่เกิดขึ้นกับประเทศไทย
‎กับรัสเซีย กับกาตาร์ กับซาร์โกซี
‎ข้อตกลงทางภูมิรัฐศาสตร์อะไรครับ
‎พวกนี้คือที่มีการกล่าวหากัน
‎อะไรล่ะ ผมขอถามคุณว่าคืออะไร
‎ก็ได้ครับ น้ำมัน…
‎ข้อตกลงน้ำมันระหว่างใครกับใคร
‎ระหว่างประเทศไทยกับกาตาร์
‎ข้อเท็จจริงเห็นๆ กันอยู่
‎บางเรื่องมันก็แบบ… ‎บางเรื่องก็เป็นไปไม่ได้เอามากๆ
‎นี่คือทรัพยากรทางธรรมชาติของเรา ‎เป็นรากฐานของอนาคตของเรา
‎เราคงไม่เอามาใช้ ‎แลกกับเสียงเพื่อจัดฟุตบอลโลกหรอก
‎(ข้อเสนอจัดกาตาร์ 2022)
‎(รอพบกับความมหัศจรรย์)
‎มันแค่เข้ากับภาพพจน์ ‎ว่าชีคอาหรับชอบหว่านเงินไปทั่ว
‎นี่คือเหตุผลที่ทำไมฟุตบอลโลกครั้งนี้ถึงสำคัญ
‎เพราะเราต้องทำลายภาพพจน์นั่น
‎เราทำตามกฎ
‎เรายึดมั่นในศีลธรรมของเรา
‎เราชนะด้วยข้อเสนอของเรา
‎เราชนะด้วยวิสัยทัศน์ของเรา
‎และความจริงที่ว่าถึงเวลาแล้ว
‎ที่ควรมีฟุตบอลโลกครั้งแรกในโลกอาหรับเสียที
‎กาตาร์
‎พอประกาศไปแล้ว คุณจะเห็นว่า ‎ทุกคนต่างก็ตะโกนและปลื้มใจมาก
‎และคุณจะพบว่าผมยืนนิ่งอยู่
‎เพราะจากจุดที่ผมนั่งอยู่ ‎ผมมองไม่เห็นเซปป์ แบลตเตอร์
‎และผมก็ยืนอยู่นิ่งๆ ‎จนกระทั่งได้ยินเสียงคนในทีมผม
‎ตะโกนว่า "เราทำสำเร็จแล้ว"
‎ที่โลกอาหรับมีการฉลองกันมโหฬาร ‎ที่เอเชียมีการฉลองกันมโหฬาร
‎แต่สิ่งที่ทำให้ผมไม่สบายใจคือสิ่งที่แบลตเตอร์ทำ
‎ในใจเขาแน่วแน่มากที่จะกำจัดกาตาร์ทิ้ง
‎นี่คือสิ่งที่ทำให้ผมไม่สบายใจ
‎เขาจะทำหรือจะไม่ทำ ‎นั่นคือคำถามที่เราจะตอบกันวันนี้
‎คนที่เราพูดถึงคือโมฮาเหม็ด บิน ฮัมมัม
‎กล่าวกันว่าเขาคิดจะท้าชิงกับเซปป์ แบลตเตอร์
‎เพื่อชิงตำแหน่งประธานฟีฟ่า
‎ผมเป็นที่รู้จักในฐานะผู้สนับสนุนแบลตเตอร์
‎แน่นอนว่าผมเป็นที่ปรึกษาที่ซื่อสัตย์ของเขา
‎และผมขอพูดเลย ‎ว่าผมมีส่วนทำให้เขาประสบความสำเร็จ
‎โมฮาเหม็ด บิน ฮัมมัมนับแบลตเตอร์เป็นเพื่อน
‎และเขาภักดีต่อแบลตเตอร์ ‎แต่เป็นการทุ่มเทไปเองฝ่ายเดียว
‎แบลตเตอร์สัญญาหลังการเลือกตั้งปี 98 ‎ว่าเขาจะอยู่แค่สองสมัย
‎เรื่องนี้ถูกลบไป ‎แล้วแบลตเตอร์ก็อยู่ต่อเป็นสมัยที่สาม
‎ทีนี้บิน ฮัมมัมก็โมโหแล้ว
‎เพราะเขาไม่ยอมรับ ‎ว่าแบลตเตอร์ไม่ทำตามสัญญา
‎ผมนึกว่าแบลตเตอร์จะไม่สนใจลงชิงปี 2011
‎ตำแหน่งประธานต้องมีการจำกัดสมัย ‎สูงสุดไม่เกินสามสมัย
‎ผมเลยรู้สึกว่าแบบนี้ไม่ดีต่อวงการฟุตบอล
‎ไม่ดีต่อเกม
‎แต่มันควรต้องมีผู้สมัครคนที่สองเสมอ
‎กับแบลตเตอร์มันน่าตกใจมาก
‎ที่บิน ฮัมมัมนำฟุตบอลโลกไปที่กาตาร์
‎เป็นอะไรที่ไม่คาดคิดสุดๆ
‎เป็นครั้งแรกที่เขาเห็น ‎ขีดจำกัดของอำนาจของเขา
‎และถ้าจะมีใครที่มีอำนาจมากกว่าเขา
‎อย่างน้อยก็ในเหตุการณ์พิเศษงานหนึ่ง ‎คนนั้นก็คือโมฮาเหม็ด บิน ฮัมมัม
‎ผมคิดว่าบิน ฮัมมัมเป็นตัวของตัวเอง ‎เขาเคยอยู่กับเซปป์ แบลตเตอร์
‎ผมคิดว่าเขาก็เหมือนพวกเราส่วนใหญ่ ‎ที่พอแล้วกับเซปป์ แบลตเตอร์
‎ที่คิดว่าเซปป์คนเดียว ‎ที่ทำชื่อเสียงดีๆ ของฟีฟ่าป่นปี้
‎และเขาเข้าใจว่าต้องมีคนก้าวเข้ามาได้แล้ว
‎แต่ผมคิดว่าแบลตเตอร์ควบคุม ‎ความทะเยอทะยานของเขาไม่ได้
‎เขาคือมาคิอาเวลลีแห่งวงการกีฬา
‎หลังอยู่มา 13 ปี เซปป์ แบลตเตอร์ ‎คุ้นเคยกับเกียรติยศของตำแหน่งประธาน
‎ในช่วงเวลาที่อยู่ในตำแหน่ง ‎เขาได้รับเกียรติและรางวัลจากทั่วโลก
‎แต่ไม่ใช่ทุกคนที่จะปรบมือ ‎ให้กับวิธีบริหารฟีฟ่าของเขา
‎ผมอยากรักษาตำแหน่งของตัวเองไว้
‎ผมไม่อาจทิ้งการพัฒนาวงการฟุตบอล ‎ที่ผมทำมาตลอดเวลาเหล่านั้น
‎ตลอดเวลาที่ผมเป็นเลขาธิการ
‎และเป็นประธานไป
‎แบลตเตอร์ต้องการให้ทุกคนซื่อสัตย์ต่อเขา
‎แต่ปัญหาของเขาคือเขาไม่ซื่อสัตย์ ‎กับผู้สนับสนุนทางการเมืองของเขาเลย
‎ตลอดหลายปีนั้น ‎อย่างเช่นต่อโมฮาเหม็ด บิน ฮัมมัม
‎ในปี 2009 มีการเลือกตั้งตำแหน่งในฟีฟ่า ‎ในโควต้าของเอเชียซึ่งผมครองอยู่
‎และมีผู้สมัครอีกคน
‎และผมประหลาดใจมาก ‎ที่เห็นแบลตเตอร์อยู่ฝ่ายคนนั้น
‎สำหรับผม มันค่อนข้างแปลก
‎ผมเป็นเพื่อนเขาไม่ใช่เหรอ
‎เขาคิดว่าผมเป็นตัวอันตรายสำหรับเขา
‎และเขาอยากให้ผมออกไปจากฟีฟ่า
‎ผมเลยบอกว่า
‎ผมจะไม่ทำให้เขาได้สบายใจหรอก
‎เซปป์ แบลตเตอร์ ผู้บริหารวงการฟุตบอลในโลก
‎กำลังเจอกับการท้าชิงตำแหน่งประธาน ‎เป็นครั้งแรกในรอบเก้าปี
‎โมฮาเหม็ด บิน ฮัมมัมกล่าวกับบีบีซีว่า ‎ถึงเวลาที่ต้องบริหารเกมนี้อย่างโปร่งใสกว่านี้
‎คุณบิน ฮัมมัมเป็นประธานสมาพันธ์ฟุตบอลเอเชีย
‎การรับมือกับเซปป์ แบลตเตอร์เป็นเรื่องใหญ่
‎ฉันไม่คิดจริงๆ ว่าจะมีใครโค่นเขาลงได้
‎เพราะเขาอยู่ในตำแหน่งอย่างมั่นคงมาก
‎เซปป์ แบลตเตอร์ใช้เงินหลายพันล้านปอนด์ ‎ที่ได้จากการแข่งขันฟุตบอลโลก
‎เพื่อหนุนฐานอำนาจของเขา
‎เขาจะไม่มีวันปล่อยมือ ‎จากรางวัลที่เขาเทิดทูนนี้โดยไม่ต่อสู้
‎(ไมอามี่ สหรัฐอเมริกา)
‎(การประชุมคอนคาแคฟ ‎3 พฤษภาคม 2011)
‎ผมอยากไปเจอกับกลุ่มแคริบเบียนที่ไมอามี่
‎แต่ผมขอวีซ่าไม่ได้
‎ไม่มีเหตุผลเลยที่ผู้อนุมัติวีซ่าจะพูดว่า
‎"ไม่ เราจะไม่ให้วีซ่าคุณ"
‎ผมคาดว่ามีคนที่ไม่อยากให้ผมไปอเมริกา
‎เพื่อไปปาฐกถากับพวกแคริบเบียน
‎ช่วงไม่กี่วันนั้นตึงเครียดมาก
‎กำลังจะมีการเลือกตั้งประธาน
‎คุณบิน ฮัมมัมไม่ได้อยู่ที่นั่น
‎แต่คุณแบลตเตอร์อยู่
‎ตอนนั้นคอนคาแคฟ ‎มีแจ็ค วอร์เนอร์บริหารอยู่ในตำแหน่งประธาน
‎กับมีเลขาธิการที่ชื่อชัค เบลเซอร์ ‎ซึ่งเป็นคนอเมริกัน
‎จากนั้นบนเวทีในที่ประชุม ‎คุณแบลตเตอร์ก็โพล่งขึ้นมา
‎อนุมัติเงินพัฒนา ‎จำนวนหนึ่งล้านดอลลาร์ให้คอนคาแคฟ
‎นี่เป็นอะไรที่โจ๋งครึ่มที่ไม่ต่างกับการพูดว่า
‎"ผมขอมอบของขวัญให้ภูมิภาคคุณ คุณวอร์เนอร์
‎ต่อหน้าสมาชิกทุกคนของคุณ"
‎แค่ 30 หรือ 60 ‎หรือจะกี่วันก็เถอะก่อนการเลือกตั้ง
‎ผมไม่พอใจเรื่องนี้มาก
‎ผมคือผู้ท้าชิง ผมอยากเจอคนลงคะแนน
‎ผมต้องคุยกับผู้ลงคะแนน
‎ผมเลยบอกว่า ‎"คุณวอร์เนอร์ให้โอกาสผมอีกครั้งเถอะ"
‎แล้วพวกเขาเลยจัดการประชุมที่พอร์ตออฟสเปน
‎(พอร์ตออฟสเปน ตรินิแดดและโตเบโก)
‎ประเทศในกลุ่มสหพันธ์ฟุตบอลแคริบเบียน
‎ได้รับเชิญไปที่โรงแรมไฮแอทรีเจนซี่ ‎ที่พอร์ตออฟสเปน ประเทศตรินิแดด
‎ซึ่งแน่ละว่าเป็นฐานอำนาจของแจ็ค วอร์เนอร์
‎ตัวแจ็ค วอร์เนอร์เองก็มีบริษัทท่องเที่ยว
‎และได้รับเงิน 363,000 ดอลลาร์ ‎เพื่อจัดการเดินทางมาประชุมครั้งนี้
‎ชัค เบลเซอร์คิดว่าวอร์เนอร์ไม่ควรจัดงานนี้
‎เขาไม่ควรจัดอะไร ‎แยกต่างหากแบบนี้ให้แคริบเบียน
‎และพวกเขาควรจัดอย่างถูกตามระเบียบ ‎อย่างน้อยก็ต่อสาธารณชน
‎มีความพยายามที่จะหยุดการประชุมนี้หลายครั้ง
‎แต่เขาไม่กลัวชัคเลย
‎เขาควรจะกลัว แต่เขาไม่กลัว
‎ผมต้องรู้เรื่องแจ็ค วอร์เนอร์อยู่แล้ว
‎แจ็ค วอร์เนอร์ในฐานะประธานสมาพันธ์
‎เสนอโอกาสให้บิน ฮัมมัม
‎และเราไปก็ที่นั่นเพื่อฟังสิ่งที่เขาจะเสนอ
‎ในวันแรก บิน ฮัมมัมขึ้นนำเสนอ
‎แล้วก็มีเรื่องแปลกๆ เกิดขึ้นหลังบิน ฮัมมัมพูดจบ
‎เราได้รับแจ้งเรื่องของขวัญที่จะมาช่วยสหพันธ์
‎พวกเขาเชิญเราไปยังที่แห่งหนึ่งเพื่อรับของขวัญ
‎ผมรอให้ถึงคิวผม แล้วก็เข้าไปในห้องนั้น
‎มีเจ้าหน้าที่จากซีเอฟยูอยู่ที่นั่น
‎พวกเขายื่นซองที่เขียนว่า "เปอร์โตริโก" ให้ผม
‎และตอนที่ผมเปิดซอง ในนั้นมีเงินสด
‎เงินสดรวมแล้วสี่หมื่นดอลลาร์
‎ผมพูดขึ้นทันทีว่า "นี่มันอะไร"
‎"อันนี้ไว้ให้คุณใช้ยังไงก็ได้ ‎ที่เกี่ยวกับวงการฟุตบอล"
‎เห็นได้ชัดว่าพวกเขาให้เงินจำนวนเท่านี้กับทุกคน
‎ถ้ามีคนบอกผมก่อน
‎ว่า "นี่แลกกับคะแนนโหวต" ‎ผมคงบอกไปเลยว่า "ผมไม่รับ"
‎อันที่จริงผมก็คืนเงินไป
‎น่าเศร้าที่พวกเขาส่วนใหญ่รับเงินนั้นไป
‎แต่ก็มียกเว้นอยู่สามหรือสี่คนที่น่ายกย่อง
‎ที่ไม่ยอมรับเงินและรายงานไป
‎ซึ่งนั่นส่งผลกระทบที่กว้างไกลมาก
‎ภายในไม่กี่ชั่วโมง ข่าวของถุงนี่ ‎ซองที่ยัดเงินสดไว้จนตุงนี่
‎ก็ไปถึงหูเบลเซอร์ที่อยู่ในนิวยอร์ก
‎นี่ทำให้ชัค เบลเซอร์อยู่ในจุดที่อึดอัดมาก
‎เขาทำงานกับแจ็ค วอร์เนอร์มาเกือบ 20 ปี
‎เรากำลังดูปมมิตรภาพที่คลายออก
‎เขาบอกวอร์เนอร์ซ้ำแล้วซ้ำเล่า ‎ว่าไม่ให้จัดการประชุมที่ตรินิแดด
‎แต่วอร์เนอร์ปฏิเสธไม่ทำตาม
‎และตอนนี้สิ่งนี้ก็เกิดขึ้นแล้ว ‎ตอนนี้การทุจริตที่โจ๋งครึ่มที่สุด
‎ที่เขาเคยเห็นมาตั้งแต่ทำงานในวงการฟุตบอล
‎กำลังเกิดขึ้นใต้จมูกเขา ‎พวกเขากำลังแจกเงินเป็นฟ่อนๆ
‎วอร์เนอร์เริ่มเป็นที่น่าอับอายในสายตาเบลเซอร์
‎และวงการฟุตบอลมากขึ้นเรื่อยๆ ‎ดังนั้นเบลเซอร์จึงตัดสินใจจะเอาความวอร์เนอร์
‎เขาจะฟ้องเรื่องวอร์เนอร์
‎ให้กับเจ้าหน้าที่ระดับสูงที่ฟีฟ่าในซูริก
‎วันที่เขาต้องโทรศัพท์ ‎เพื่อคุยเรื่องเงินสี่หมื่นในซอง
‎ก่อนเขาจะยกหูโทรศัพท์
‎เขามองมาที่ฉันแล้วพูดว่า "งานนี้จบไม่สวยแน่"
‎ผมจำได้ว่าตอนที่ชัค เบลเซอร์โทรมา
‎บอกว่ามีเรื่องเกิดขึ้นที่แคริบเบียน
‎และชัค เบลเซอร์ส่งรูปพวกนี้มาให้ผม
‎ผมไปหาแบลตเตอร์บอกว่า ‎"ชัค เบลเซอร์โทรหาผม
‎และเขาบอกผมว่าเกิดเรื่องแบบนี้ๆ ขึ้น"
‎แล้วผมก็โทรหาประธานคณะกรรมการจริยธรรม
‎ผมบอกเขาว่า "คุณควรจับรถไฟมาซูริกเดี๋ยวนี้"
‎วันนั้นวันอาทิตย์ ‎"เราควรมาเจอกันเพราะเรามีปัญหาใหญ่แล้ว"
‎(ไฮแอทรีเจนซี่ ตรินิแดด)
‎ที่นั่นมีเรื่องแปลกๆ มากมาย
‎โมฮาเหม็ด บิน ฮัมมัมตกหลุมพราง
‎อีกเรื่องคือทำไมเขาถึงทำแบบนั้น
‎เห็นได้ชัดว่าบิน ฮัมมัมถูกกล่อม ‎ว่าเขาควรทำอะไรเป็นสินน้ำใจ
‎ให้แก่พวกสมาชิกสมาคมฟุตบอลแคริบเบียน
‎ซึ่งเขาก็ทำแล้วก็เลยตกหลุมพราง
‎ผมไม่ได้มีเจตนาไม่ดีที่จะติดสินบนคนอื่น
‎เป็นการสมรู้ร่วมคิดอีกแล้ว
‎อย่าลืมว่าผมกำลังสู้กับฟีฟ่า ‎สู้กับทรัพยากรทั้งหมดของพวกเขา
‎ดังนั้นแน่นอนว่าพวกเขาต้องสามารถสร้างเรื่อง
‎ได้มากกว่าที่ผมจะสร้างได้เป็นพันเท่า
‎วันนี้เราเห็นประกาศจาก ‎คณะกรรมการจริยธรรมของฟีฟ่า
‎ว่าพวกเขากำลังสืบสวนการทุจริต
‎ซึ่งผู้มีส่วนพัวพันคือแจ็ค วอร์เมอร์
‎กับผู้สมัครตำแหน่งประธานฟีฟ่า ‎โมฮาเหม็ด บิน ฮัมมัม
‎คุณเคยพยายามซื้อคะแนนโหวตไหมครับ
‎ผมไม่เคยมีความตั้งใจเช่นนั้นเลย ตลอดชีวิตนี้
‎คุณเคยให้เงินกับพวกเจ้าหน้าที่ในแคริบเบียนไหม
‎ไม่ ไม่เคยเลย ‎ใครก็อ้างไม่ได้ว่าเคยเห็นผมทำแบบนั้น
‎ผมอยากพูดอีกครั้งว่า ‎คุณบิน ฮัมมัม ไม่เคย เท่าที่ผมทราบ
‎ไม่เคยให้เงิน ‎กับประเทศต่างๆ ในแคริบเบียนเลย
‎แจ็คในตอนนั้นเขาถือดีมาก
‎เขาคิดว่าตัวเอง ‎ไม่มีวันโดนดำเนินคดีไม่ว่าจะอะไร
‎มีเรื่องเล็กๆ ที่ชัดๆ อยู่ตอนหนึ่ง
‎หลังการแจกเงินที่ตรินิแดด
‎ซึ่งถูกถ่ายเอาไว้
‎มีบางคนที่นี่เชื่อว่าพวกเขาศีลธรรมสูงส่ง
‎ถ้าศีลธรรมคุณสูงนักก็ไปตั้งโบสถ์เลย
‎แต่ความจริงก็คือเรื่องของเราก็คือเรื่องของเรา
‎ดังนั้นผมกำลังจะบอกพวกคุณ
‎ว่าสิ่งนี้ที่ให้พวกคุณไป ‎เพราะเขา (บิน ฮัมมัม) พูดว่า
‎เขาไม่สามารถเอาโน่นนี่นั่นมาประเคนให้ได้
‎ผมเลยบอกว่า "ลืมอะไรพวกนั้นไปซะ"
‎"ตีมูลค่าออกมาแล้วก็มอบให้ประเทศต่างๆ ไป"
‎และของขวัญที่คุณได้ก็เพื่อให้คุณได้ตัดสินใจ
‎ว่าอยากจะเอาไปใช้อย่างไร
‎เพื่อพัฒนาฟุตบอลในประเทศของคุณ
‎และถ้ามีใครในที่นี้ที่เกิดมีจิตสำนึก
‎และอยากคืนเงินนี่ไป
‎ผมก็ยินดีรับไว้ และจะเอาไปคืนเขาให้
‎แต่อย่าเอาเรื่องนี้ไปพูด ‎โดยเชื่อว่าเพราะคุณมีศีลธรรม
‎และคุณสูงส่ง และดีกว่าคนอื่นๆ
‎ผมหวังว่าคงชัดเจนแล้วนะ
‎อนาคตของแจ็ค วอร์เนอร์ ‎ในคอนคาแคฟจะเป็นยังไง
‎สำหรับผม จากหลักฐานที่ผมเห็นมา
‎ผมว่าไม่มีนะอนาคตน่ะ
‎แล้วความสัมพันธ์ส่วนตัว ‎ของคุณกับแจ็ค วอร์เนอร์ล่ะ
‎มันแตกสลายไปแล้ว
‎ครับ คุณคิดว่าเขาจะรู้สึกเหมือนโดนหักหลังไหม
‎ผมรู้สึกเหมือนถูกหักหลัง จากสิ่งที่เขา…
‎ความเสี่ยงและอันตราย ‎ที่เขาทำให้สมาชิกของเราต้องเจอ
‎การเอาพวกเขาไปเจอกับสถานการณ์แบบนี้
‎ทำให้พวกเขาต้องตกที่นั่งลำบาก ‎จากการรับของขวัญนี่
‎ผมว่ามันไม่มีสามัญสำนึกเลย
‎วันนี้ประธานฟีฟ่ามาที่งานแถลงข่าว
‎ด้วยความพยายามอย่างยิ่ง ‎ที่จะหลุดวิกฤตครั้งนี้และก้าวต่อไป
‎วิกฤตเหรอ วิกฤตอะไร
‎เราไม่ได้อยู่ในช่วงวิกฤต
‎เราแค่มีปัญหาอยู่บ้าง ‎และปัญหาเหล่านี้จะได้รับการแก้ไข
‎จะแก้ไขกันเป็นการภายใน
‎แต่เขาก็ยังไม่วายพบว่า ‎ตัวเขาต้องรับมือกับข้อกล่าวหาที่ใหญ่หลวง
‎คราวนี้เป็นเรื่องการเสนอตัว ‎เป็นเจ้าภาพฟุตบอลโลกปี 2022 ของกาตาร์
‎(ถ้าพบว่าผิด พวกเขาต้อง ‎ปลดกาตาร์จากเจ้าภาพปี 2022)
‎เห็นได้ชัดว่าสถานการณ์แย่มากสำหรับกาตาร์
‎พวกเขากลัวว่าจะต้องอดเป็นเจ้าภาพ
‎ทั้งจากข้อกล่าวหาของฉันที่มีอยู่เดิม
‎กับโมฮาเหม็ด บิน ฮัมมัมกับเรื่องของเขา
‎แบลตเตอร์บอกว่ามีการกระทำผิดมากมาย
‎เกิดขึ้นในการเสนอตัวเป็นเจ้าภาพ ‎ซึ่งบิน ฮัมมัมมีส่วนร่วมอยู่ด้วย
‎เขาทำหลายอย่างเพื่อทำลายผม ‎ทำลายชื่อเสียงของผม
‎เขาทำได้ทุกอย่างจริงๆ
‎เซปป์ แบลตเตอร์เป็นคนที่ ‎หัวการเมืองที่สุดในวงการกีฬา
‎เขาเห็นข่าวอื้อฉาว ‎ที่เกิดที่พอร์ตออฟสเปน ตรินิแดดนี่
‎เป็นโอกาสในการกำจัดคู่แข่ง
‎เป็นเรื่องดราม่าจริงๆ
‎การที่คนสร้างตัวเองขึ้นมาแล้วก็ล้มไป
‎พวกเขามองแบลตเตอร์ผิด
‎คนที่รับพวกเขาเข้ามาในฐานะเพื่อน ‎แล้วก็เขี่ยทิ้งในฐานะศัตรู
‎เขาอยากกำจัดคู่แข่ง
‎และคนเดียวที่ลงชิงกับเขาก็คือบิน ฮัมมัม
‎แต่แบลตเตอร์ต้องหาทางออก เขาจึงทำข้อตกลง
‎วันหนึ่งชีคยัสซิม ‎ลูกชายของประมุขกาตาร์มาที่ฟีฟ่า
‎บิน ฮัมมัมก็มาที่ฟีฟ่าด้วย
‎วันนั้นคือก่อนเลือกตั้งสามวัน
‎ชีคยัสซิมกับบิน ฮัมมัมพูดแล้วก็พูด
‎ผมไม่เข้าใจภาษาอาหรับ ‎แต่เจ้าชายยัสซิมก็บอกว่า
‎"ไม่เอา เราจะพูดภาษาอังกฤษกัน
‎เพราะเราอยากให้คุณแบลตเตอร์เข้าใจด้วย"
‎และเขาก็บอกว่าท่านประมุขพูดว่า
‎"คุณไม่ควรแข่งกับคุณแบลตเตอร์"
‎"เราจะสนับสนุนคุณแบลตเตอร์ ‎ในการเลือกประธานปี 2011"
‎สรุปคือกาตาร์จะให้บิน ฮัมมัม ‎ถอนตัวจากการลงสมัคร
‎ส่วนแบลตเตอร์ก็จะไม่พูดว่ากาตาร์ได้รับเลือก
‎ให้เป็นเจ้าภาพจัดฟุตบอลโลก ‎ปี 2022 ยังไงอีกต่อไป
‎ผมรู้ว่าแบลตเตอร์สามารถทำร้ายเราได้
‎เขามีเล่ห์เหลี่ยมมากมาย
‎ผมจะไม่เสี่ยง… และผมรู้ว่าแบลตเตอร์ทำได้
‎ดังนั้นในส่วนของผม ผมบอกว่า ‎"ผมว่าผมพอแล้วล่ะ"
‎(ถอนตัวจากการลงสมัคร)
‎และใช่ คนพวกนี้ทำร้ายผมสุดๆ จริงๆ
‎เซปป์ แบลตเตอร์ ‎ได้รับเลือกเป็นประธานฟีฟ่าอีกครั้ง
‎หลังเกิดเรื่องอื้อฉาวการติดสินบนครั้งใหญ่
‎จนทำให้เขาเป็นผู้สมัครเพียงคนเดียว ‎ที่จะมารับมือกับวิกฤตการกีฬา
‎แบลตเตอร์ชนะได้นั่งตำแหน่ง ‎หัวหน้าคณะกำกับดูแลฟุตบอลไปอีกสี่ปี
‎หลังได้รับคะแนนเสียง 186 จาก 203 เสียง
‎ผู้บริหารชาวสวิสอายุ 75 ปีผู้นี้ ‎ดำรงตำแหน่งมาตั้งแต่ปี 1998
‎อดีตผู้ท้าชิงโมฮาเหม็ด บิน ฮัมมัม
‎ถูกพักงานจากข้อกล่าวหาว่าติดสินบน
‎แจ็ค วอร์เนอร์ รองประธาน ‎ก็ถูกพักงานจากข้อกล่าวหาติดสินบนเช่นกัน
‎แต่เขากล่าวว่าเรื่องฉาว ‎ที่ยิ่งกว่านี้ของฟีฟ่ากำลังจะปรากฏออกมา
‎ผมบอกแล้วไง ฟีฟ่าจะรู้สึกว่าสึนามิกำลังมา
‎เชื่อผมเถอะ แค่นี้ยังไม่เท่าไหร่
‎เพราะสุดท้ายแล้วเราต้องหยุดแบลตเตอร์ให้ได้
‎เซปป์ แบลตเตอร์เองก็พ้นจากการกระทำผิด
‎แต่บ่ายวันนี้คาดหวังได้เลย
‎ว่าเขาต้องเผชิญคำถามยากๆ ‎ในงานแถลงข่าวแน่นอน
‎เขาอาจรอดจากเรื่องอื้อฉาวครั้งนี้ ‎แต่ชื่อเสียงของฟีฟ่าไม่รอด
‎คนหนึ่งที่ผมรู้ว่า ‎ได้ประโยชน์จากเรื่องนี้คือชัค เบลเซอร์
‎วอร์เนอร์ออกจากฟุตบอลไปแล้ว ‎บิน ฮัมมัมออกจากฟุตบอลไปแล้ว
‎ส่วนชัค เบลเซอร์
‎ในช่วงเวลาที่หกคะเมนตีลังกา ‎อย่างน่างงงวยที่สุดในประวัติศาสตร์ฟีฟ่า
‎ได้รับยกย่องว่าเป็นวีรบุรุษ
‎และรายงานข่าวทั่วโลก
‎ต่างก็พูดถึงการที่เบลเซอร์เป็นผู้แจ้งเหตุ
‎และเป็นคนที่ช่วยกีฬานี้ไว้
‎พูดให้ยุติธรรมกับชัค เบลเซอร์นะ ‎เพราะการจะทำแบบนั้นได้
‎ตัวเขาเองต้องสะอาดสุดๆ ซึ่งเป็นเรื่องดี
‎ผมไม่ได้บอกว่าเขาไม่สะอาดนะ ‎แต่จะทำแบบนั้นได้ต้องใช้ความกล้ามาก
‎ชัคไม่ใช่ผู้แจ้งเหตุ
‎ผู้แจ้งเหตุคือคนที่มองไปรอบๆ และพูดว่า
‎"ฉันไม่อยากเป็นส่วนหนึ่ง ‎ของการกระทำผิดๆ ที่ทำกันอยู่"
‎และบอกให้ทุกคนรู้ว่าอะไรที่ผิดที่กำลังเกิดขึ้น
‎ไม่ใช่คนที่เป็นคนคอยควบคุมจัดการความผิดนั้น
‎ผู้ซึ่งได้ประโยชน์ ‎จากการกระทำผิดนั้นมาหลายทศวรรษแล้ว
‎คอนคาแคฟตั้งอยู่ที่แยกถนนสาย 56 ตัดกับสาย 5
‎ในนิวยอร์กซิตี้ ก็คือที่ทรัมป์ทาวเวอร์
‎เราอยู่ที่ชั้น 17
‎ชัคอาศัยอยู่ฝั่งที่พักอาศัยบนชั้น 49
‎ผมคิดว่าแรงจูงใจของชัคคือการรักษาวิถีชีวิต
‎ที่ฟีฟ่าและคอนคาแคฟจัดให้แก่เขา
‎ทุกเรี่ยวแรงที่คอนคาแคฟกระทำ ‎ต้องเริ่มต้นและจบลง
‎ด้วยการทำเงินเข้ากระเป๋าให้ชัค
‎ชัคหักเงินอย่างน้อยสิบเปอร์เซ็นต์
‎บางครั้งก็มากกว่านั้นเข้ากระเป๋าในทุกข้อตกลง
‎เห็นได้ชัดว่าเบลเซอร์ทำกำไร
‎จากการเล่นไม่ซื่อทุกชนิดในกีฬานี้
‎สำหรับผมมันไม่ใช่ภาพสะท้อนแค่ตัวเขา
‎แต่สะท้อนโดยรวมถึงทัศนคติ ‎ที่เจ้าหน้าที่ฟีฟ่าระดับสูงทุจริตพวกนี้มี
‎ซึ่งก็คือไม่มีใครแตะต้องพวกเขาได้
‎พวกเขาไม่คิดแม้สักนิดว่าจะมีใครตามล่าพวกเขา
‎พวกเขาไม่เคยคิดว่ามันจะเป็นไปได้ด้วยซ้ำ
‎ประสบการณ์ของผมในเอฟบีไอ ‎ที่สำนักงานนิวยอร์ก
‎คือด้านองค์กรอาชญากรรม
‎ในตอนนั้น ย้อนกลับไปใน ปี 2010
‎เราได้รับคำสั่งให้ขยายขอบเขต
‎ตรวจสอบอาชญากรรมระดับนานาชาติ ‎ที่จะส่งผลกระทบต่อเราที่สหรัฐฯ
‎ในขณะเดียวกันก็มีนักข่าวอังกฤษบางคน
‎ที่หยิบยกปัญหาการทุจริตของฟีฟ่าขึ้นมาอีกครั้ง
‎โดยเฉพาะแอนดรูว์ เจนนิงส์ผู้ล่วงลับ
‎นักข่าวรณรงค์ที่มากประสบการณ์ ‎ก็พยายามจะเปิดโปงการทุจริตของฟีฟ่า
‎ประธานแบลตเตอร์ ผมต้องขอถาม
‎ว่าคุณเหมาะสมที่จะมาควบคุมฟุตบอลโลกไหม
‎- สวัสดีอีกครั้ง ‎- อย่ามายุ่งกับผม
‎ขอถามได้ไหมว่า…
‎อย่าทำแบบนั้นสิ ‎ขอถามหน่อยว่าคุณได้เงินเท่าไหร่จาก…
‎- อย่ายุ่งกับผม ‎- คุณครับ ช่วยเราหน่อย
‎อย่าทำแบบนี้เลย
‎แจ็ค วอร์เนอร์ผู้บริหารที่อยู่มายาวนานของฟีฟ่า ‎ซึ่งเป็นองค์กรกำกับดูแลฟุตบอล
‎ลาออกแล้ว
‎เขาถูกพักงานเมื่อเดือนก่อน ‎หลังถูกกล่าวหาว่าทุจริต
‎ฟีฟ่ากล่าวว่าเนื่องจากการลาออกของเขา
‎การสืบสวนเรื่องความประพฤติ ‎ของคุณวอร์เนอร์จึงปิดลง
‎และตัวเขาจึงนับว่าเป็นผู้บริสุทธิ์
‎แจ็ค วอร์เนอร์ด้วยความอัปยศ ‎หลังเกิดเหตุติดสินบนที่พอร์ตออฟสเปน
‎จึงลาออกก่อนจะถูกไล่ออกจากวงการฟุตบอล
‎และเขาสัญญากับพวกฟีฟ่า ‎ว่าเขาจะถล่มสึนามิใส่พวกเขา
‎แล้วข้อมูลเสียๆ หายๆ เกี่ยวกับเบลเซอร์ ‎ก็เริ่มรั่วไหลไปยังแอนดรูว์ เจนนิงส์
‎เอกสารที่แสดงว่า
‎เบลเซอร์มีของดีสารพัดอย่างที่เขาไม่ควรมี
‎เช่นอะพาร์ตเมนต์ในไมอามี่และบาฮามาส ‎และรถเมอร์เซเดสหรูที่ซูริก
‎แล้วยังมีทรัพย์สินมากมายเหล่านี้
‎โดยที่ไม่รู้แน่ชัดว่าเงินมาจากไหน
‎มีเช็คที่เบลเซอร์ฝากเข้าบัญชีที่ต่างประเทศ
‎เรื่องทั้งหมดนี้ลงไปอยู่ในบทความ
‎ที่เจนนิงส์เขียนตลอดฤดูร้อนนั้น
‎ผมได้รับการแจ้งเตือนจากกูเกิล ‎ถึงโครงการทุจริตที่ผมตรวจสอบอยู่
‎ซึ่งผมได้รับมาอันหนึ่งในเช้าวันหนึ่ง
‎ซึ่งมาจากบทความของ ‎นักข่าวชาวอังกฤษ แอนดรูว์ เจนนิงส์
‎ผมคิดว่าที่ผมรู้สึกปิ๊งกับมัน ‎คงเพราะความหมายที่ฟุตบอลมีต่อผม
‎การโตมากับฟุตบอล มันอยู่ในใจผมยังไง
‎และมีการกล่าวหาต่างๆ ‎ในบทความของแอนดรูว์ เจนนิงส์
‎เกี่ยวกับบัญชีนอกประเทศและชัค เบลเซอร์
‎ผมก็เลยเริ่มตรวจสอบภูมิหลังของเขา
‎ด้วยคนคนหนึ่งที่อยู่หลังบ้านเราที่นิวยอร์กซิตี้นี่เอง
‎ด้วยข้อมูลที่ดูแล้วเชื่อถือได้
‎เราจึงคิดว่าเราสามารถเริ่มการสืบสวนได้
‎ถ้ามีอาชญากรรมเกิดขึ้น ถ้ามีคดีที่ต้องทำ
‎มันจะขึ้นอยู่กับว่ามันมีแง่มุมอะไรไหม
‎ที่มาเจอะกันกับสหรัฐฯ
‎สิ่งที่เราได้รู้เมื่อเวลาผ่านไปคือมันมีเยอะมาก
‎และยังผ่านระบบการเงินของสหรัฐฯ ด้วย
‎ผมคิดว่าวิธีที่ดีที่สุดคือการตามรอยเงินไป
‎ติดตามเงินผ่านการโอนเงินช่องทางต่างๆ
‎ว่าเงินเคลื่อนย้ายไปทั่วโลกยังไง
‎สมมติว่าคุณจะโอนเงิน ‎จากบัญชีธนาคารในสวิตเซอร์แลนด์
‎ไปยังบัญชีธนาคารในหมู่เกาะเคย์แมน
‎การโอนเงินนั้นจะไม่ตรงดิ่ง ‎จากสวิตเซอร์แลนด์ไปยังหมู่เกาะเคย์แมนเลย
‎พวกเขาต้องมี ‎ธนาคารตัวแทนต่างประเทศในสหรัฐฯ
‎และหนึ่งในหมายศาลแรกๆ ‎ที่เราออกคือธนาคารของฟีฟ่า
‎ธนาคารยูบีเอสในสวิตเซอร์แลนด์
‎พวกเขามีธนาคารตัวแทนในสหรัฐฯ
‎เราจึงได้บันทึกมา
‎หลักๆ คือบันทึกการโอนเงินเข้าและออกจากฟีฟ่า
‎คือเราอาจมีเส้นด้ายเส้นเดียวของชื่อบริษัทหนึ่ง
‎แต่มันจะเริ่มแผ่ออกไป ‎เหมือนใยแมงมุมของเบาะแส
‎พวกเขาใช้ชื่อรหัส
‎พวกเขาใช้บัญชีต่างๆ ‎มากมายหลายบัญชีในต่างประเทศ
‎เพื่อย้ายเงินจากจุดเอไปจุดบี ไปจุดซี ‎ไปจุดดี ไปจุดอี…
‎ดูแล้วมึนไปหมด
‎แต่พอเราดูไปเรื่อยๆ ‎เรากลับไม่รู้ว่าเงินพวกนั้นจ่ายเป็นค่าอะไร
‎(โอน 2,200,000 ดอลลาร์)
‎ผมรู้ตั้งแต่ตอนที่ผมทำคดีมาเฟีย
‎ว่ามันไม่มีอะไรแบบพยานที่ให้ความร่วมมือ
‎ในคดีสมคบคิด ในอะไรที่มันซับซ้อน
‎ที่สามารถจะอธิบายทั้งหมดออกมาได้
‎ช่วงเวลาสำคัญช่วงต่อไปของคดี
‎คือตอนที่สตีฟ เบอร์รีแมน ‎ทำสิ่งที่เจ้าหน้าที่กรมสรรพากรทำได้
‎ซึ่งก็คือเขาดึงรายการคืนภาษี ‎ของชัค เบลเซอร์ออกมา
‎และเขาสามารถแกะออกมาได้ว่าอะไรคือไพ่เด็ด
‎ที่ชัคซ่อนไว้ในแขนเสื้อ
‎ซึ่งก็คือไม่มีการขอคืนภาษี
‎ปรากฏว่าเบลเซอร์ ‎ไม่เคยยื่นภาษีมาอย่างน้อยๆ ก็ 15 ปี
‎และตอนนี้พวกเขาก็มีอะไร ‎ไว้ใช้เล่นงานเบลเซอร์แล้ว
‎เป็นคดีที่ง่ายมากเลย
‎พวกเขาจัดการเขาด้วยข้อหาภาษีได้ไม่เป็นปัญหา
‎แต่ที่เป็นปัญหาคือ "แล้วเราจะทำยังไงกับเขา"
‎"เราจะแค่จับชัคเบลเซอร์ไปขังแล้วจบเลยไหม"
‎"ไม่สิ เราต้องการตัวเขา ‎เพราะเราต้องการสายข่าว"
‎ดังนั้นจึงมีการตัดสินใจที่จะเข้าหาเขา
‎และยื่นข้อเสนอที่เขาปฏิเสธไม่ลง
‎หลายอย่างขึ้นอยู่กับความสำเร็จของวิธีการนี้
‎นี่เป็นอะไรที่ใหญ่กว่าชัคมาก
‎ชัคจะเป็นก้าวแรกสู่การสืบสวนที่กว้างขึ้น
‎(30 พฤศจิกายน 2011)
‎เราเพิ่งออกจากทรัมป์ทาวเวอร์ ‎จะไปที่ร้านอังเคิลแจ็คส์สเต๊กเฮาส์
‎ชัคพูดขึ้นว่า
‎"แมรี่ ลินน์ ไปที่ร้านสเต๊กกับอัลนะ"
‎อัลคือเพื่อนที่นั่งรถไปกับเรา
‎แล้วเขาก็ลงจากรถตู้ที่เขานั่งมา ‎แล้วก็ขึ้นรถสกูตเตอร์
‎ระหว่างตึกทรัมป์ทาวเวอร์กับอีกตึกหนึ่ง
‎มีลานอยู่ลานหนึ่ง แล้วเขาก็ขี่ตรงเข้าไปที่โต๊ะ
‎เขาเข้าใจสถานการณ์ ‎ของตัวเองได้อย่างรวดเร็ว
‎ผมบอกเขาว่าเรามีอะไรที่จะใช้เล่นงานเขา
‎การฉ้อโกงผ่านสื่ออิเล็กทรอนิกส์ ‎การฟอกเงิน การเลี่ยงภาษี
‎การไม่รายงานบัญชีธนาคารในต่างประเทศ
‎เจ้าหน้าที่บอกว่า
‎"คุณเบลเซอร์ คุณกำลังจะเจอ ‎โทษจำคุก 75 ถึง 100 ปี"
‎"เราจับคุณตอนนี้ได้เลย ‎หรือคุณจะให้ความร่วมมือ"
‎ผมจำได้ว่าเขามองผมแล้วก็แบบ…
‎แล้วเขาก็พูดว่า "ผมว่าผมอยากช่วยพวกคุณ"
‎"นี่อาจจะใหญ่กว่าที่พวกคุณรู้"
‎และผมคิดว่าเราแนะให้เขาหาทนาย
‎และมันก็เริ่มจากตรงนั้น
‎พอเขาขึ้นมาชั้นบน
‎ฉันก็พูดว่า "คือๆ ภาษีไง คุณก็จ่ายไปเถอะ"
‎"ไปตกลงกับพวกเขาซะ จ่ายไปเถอะ"
‎แล้วเขาก็พูดว่า "แมรี่ ลินน์ ‎ผมก็แค่ไอ้อ้วนขี้ฉ้อจากควีนส์"
‎แล้วก็… กรรมตามมาทันแล้ว
‎เอฟบีไอตามล่าฟีฟ่า
‎ไม่มีใครอยู่เหนือกฎหมาย
‎ทันใดนั้นคุณก็อยู่ในซีรีส์เอฟบีไอใน Netflix
‎นี่คือมหกรรมการโกงระดับฟุตบอลโลก
‎นี่อาจจะเป็นองค์กรในแบบมาเฟีย
‎เซปป์ แบลตเตอร์ไม่ใช่ผู้บริหารเพียงคนเดียว ‎ที่ต้องตอบคำถาม
‎จำนวนคนงานที่คาดว่าจะเสียชีวิตคือ 5,200 คน
‎ผมถูกกล่าวโทษในเรื่องพายุลูกนี้ จะเอางั้นก็ได้
‎มีจุดจบอยู่ตรงไหนสักที่เสมอ
‎ผมจะรับผิดชอบเอง
‎คำบรรยายโดย วราภรณ์ วราสภานนท์